Spørsmål til smågruppene uke 21.

Utgangspunktet for smågruppene denne uken er talen til Kjetil Finnestad søndag 14 mai.

Her brukte han flere tekster blant annet 1 Kor 1.9 «Gud er trofast, han som har kalt dere til fellesskap med sin Sønn, Jesus Kristus, vår Herre»

Hvordan kjenner du på fellesskap med Jesus? (At du kjenner du er nær – sammen med Jesus)

Les Efeserne 3.14-19

 Derfor bøyer jeg mine knær for Far,

    **15** han som har gitt navn til alt som kalles far i himmel og på jord.

    **16** Må han som er så rik på herlighet,
          gi deres indre menneske kraft og styrke ved sin Ånd.

    **17** Må Kristus ved troen bo i deres hjerter
          og dere stå rotfestet og grunnfestet i kjærlighet.

    **18** Må dere sammen med alle de hellige
          bli i stand til å fatte bredden og lengden, høyden og dybden,

    **19** ja, kjenne Kristi kjærlighet, som overgår all kunnskap.
          Må dere bli fylt av hele Guds fylde!

Det er sammen med alle de hellige vi blir i stand til å fatte Guds kjærlighet og bli fylt av Guds fylde. Hvordan skjer det?

Når kjenner du det kristne fellesskapet på sitt beste?

Hva er utfordrende ved å være endel av et fellesskap?

Man kan møte menighetsfellesskapet med både behovet for å få – og ønsket om å bidra. Det varierer ofte i ulike sesonger.

Hvor er du nå?

Hva kan gjøres for å styrke fellesskapet i YRM? (send gjerne innspillene til pastor@yrm.no) ☺